open-index/open-wikipedia-markdown huggingface dataset:
Floseik

**Floseik** (fræðiheiti: *Quercus velutina*) er eikartegund sem er útbreidd í austur og mið Norður Ameríku, í öllum strandríkjum frá Maine til Texas, og inn til lands til Michigan, Ontario, Minnesota, Nebraska, Kansas, Oklahoma, og austur Texas.

Á norðurhluta svæðisins verður hún fremur lítið tré, 20 til 25 m há með bol að 90 sm í þvermál, en hún verður stærri í suðurhluta svæðisins þar sem hún hefur mælst að 42 m há og kynblandast auðveldlega við aðrar tegundir í deildinni (*Quercus* sect. *Lobatae*).

## Nefndir blendingar undan floseik
*''Quercus'' × ''bushii'' (*[[Quercus marilandica]]* × *Q.&nbsp;velutina*) – 
*''Quercus'' × ''cocksii'' (*[[Quercus laurifolia]]* × *Q.&nbsp;velutina*) – 
*''Quercus'' × ''demarei'' (*[[Quercus nigra]]* × *Q.&nbsp;velutina*)
*''Quercus'' × ''discreta'' (*[[Quercus shumardii]]* × *Q.&nbsp;velutina*)
*''Quercus'' × ''filialis'' (*[[Quercus phellos]]* × *Q.&nbsp;velutina*)
*''Quercus'' × ''fontana'' (*[[Quercus coccinea]]* × *Q.&nbsp;velutina*)
*''Quercus'' × ''hawkinsiae'' (*[[Quercus rubra]]* × *Q.&nbsp;velutina*) – 
*''Quercus'' × ''leana'' (*[[Quercus imbricaria]]* × *Q.&nbsp;velutina*) – 
*''Quercus'' × ''palaeolithicola'' (*[[Quercus ellipsoidalis]]* × *Q.&nbsp;velutina*)
*''Quercus'' × ''podophylla'' (*[[Quercus incana]]* × *Q.&nbsp;velutina*)
*''Quercus'' × ''rehderi'' (*[[Quercus ilicifolia]]* × *Q.&nbsp;velutina*) – 
*''Quercus'' × ''vaga'' (*[[Quercus palustris]]* × *Q.&nbsp;velutina*)
*''Quercus'' × ''willdenowiana'' (*[[Quercus falcata]]* × *Q.&nbsp;velutina*) – Willdenow's oak

## Tilvísanir

## Ytri tenglar
*''Quercus velutina'' images from Vanderbilt University 
*Flora of North America Range Map:
*Virginia Tech Department of Forestry fact sheet on ''Black Oak''
*Interactive Distribution Map of ''Quercus velutina'' 
*photo of herbarium specimen at Missouri Botanical Garden, collected in Missouri in 1948
Brús

**Brús** er gamalgróið spil sem spilað er með hefðbundnum spilum. Spilið hefur lengi verið vinsælt í Svarfaðardal og nágrannabyggðum hans en er minna þekkt annars staðar á landinu.
Þetta er fjögurra manna spil og spila tveir og tveir saman og sitja andspænis hvor öðrum eins og í mörgum öðrum spilum. Brús er óvenjulegt spil að því leyti að ekki eru öll spilin í spilastokknum notuð og spilagildi eru önnur en venjulega gerist. Úr spilastokknum eru teknir tvistar, þristar, fjarkar og fimmur, eftir verða 36 spil. Hæstu spilin eru laufa gosi, hjarta kóngur og spaða átta (sem kölluð er brúnka), síðan koma önnur verðminni spil. Spilareglurnar eru um margt sérkennilegar og reikningshaldið líka sem byggir á svokölluðum kambi.

## Heimsmeistarmótið í Brús
Heimsmeistarmót í Brús er haldið árlega. Keppnin er liður í menningarhátíðinni Svarfdælskum marsi sem haldin er á Dalvík og í Svarfaðardal árlega, síðustu helgina í mars. Keppt er um gullkambinn svokallaða sem er veglegur verðlaunagripur. Heimsmeistarar hverju sinni fá gullkambinn til varðveislu fram að næsta móti. Gullkamburinn er hannaður og smíðaður af Jóhannesi Hafsteinssyni og er fyrirmyndin sótt til þess kambs sem settur er upp fyrir reikningshaldið í Brús.

## Saga spilsins
Talið er að brús hafi borist hingað frá Danmörku á 19. öld. Ólafur Davíðsson þjóðsagnasafnari skrifaði um skemmtanir Íslendinga og gaf út á árunum 1888–1892. Þar getur hann um þetta spil og því er aftur lýst í ritverki þeirra Ólafs og Jóns Árnasonar þjóðsagnasafnara sem fékk heitið Íslenzkar gátur, skemtanir, vikivakar og þulur.

## Tenglar
* Vísindavefurinn
* Um brús, spilareglur o.fl
Síríus

**Síríus** (ennfremur nefnd **Alfa Canis Majoris**) er bjartasta stjarna næturmininsins og helsta stjarnan í Stóra hundinum. Fyrir þær sakir er hún á tíðum ennfremur nefnd **Hundastjarnan**. Síríus er staðsett í 8,58 ljósára fjarlægð frá sólkerfi okkar.

Síríus er svo björt sökum þess hve heit hún er.
Fjörumór

**Fjörumór** er vistgerð sem er fjara sem einkennist af  þéttum setlögum sem upphaflega mynduðust í votlendi eða ferskvatnstjörnum. Fjörumór finnst þar sem land hefur sigið eða sjávarborð hækkað. Fjörumór gefur þannig vísbendingar um sjávarstöðubreytingar.
Fjörumór myndar hart undirlag í fjörunni og ofan á því er oft þunnt leirlag. Oft eru fjörupollar í fjörumó. Einkenni þessarar vistgerðar er smávaxið þang eins og steinslý og brimskúfur sem spretta upp á vorin. Stundum er þar grjót sem er vaxið þangi. 

Þekktasti fjörumórinn við Faxaflóa er  mórinn í Seltjörn á Seltjarnarnesi en sá mór er talinn hafa byrjað að myndast fyrir um 9000 árum. Mór með miklum viðarleifum finnst í Staðarsveit á Snæfellsnesi.

## Heimildir
* Fjörumór (Náttúrufræðistofnun Íslands)
* Skógrækt ríkisins ársrit 2008 bls. 28
Tannín

**Tannín** eða **sútunarsýra**  er efni sem finna má í ýmsum jurtum og þá einkum í berki og hýði. Tannín er einnig nefnt **barksýra**. Vín innihalda mismikið tannín. Tannín var fyrr á tímum notað í blek og til að súta skinn.
Mauricio Macri

**Mauricio Macri** (f. 8. febrúar 1959) er argentínskur stjórnmálamaður sem var  forseti Argentínu frá árinu 2015 til ársins 2019. Hann er fyrrum byggingaverkfræðingur og vann fyrstu tveggja umferða forsetakosningarnar í sögu Argentínu árið 2015, en tveggja umferða kerfið hafði verið tekið upp árið 1994. Hann er fyrsti lýðræðislega kjörni forseti Argentínu frá árinu 1916 sem hvorki er Perónisti né úr Róttæka borgarabandalaginu. Macri hafði verið borgarstjóri Búenos Aíres frá 2007 til 2015 og var fulltrúi borgarinnar á neðri deild argentínska þingsins frá 2005 til 2007. Helsta áherslumál Macri í forsetaembætti var að laga Argentínu að alþjóðlegum fjármálamörkuðum á ný í samvinnu við Alþjóðagjaldeyrissjóðinn.

Macri fæddist í Tandil í Búenos Aíres-sýslu. Faðir hans var Francesco Macri, kunnur ítalskur athafnamaður í iðn- og byggingageirunum. Mauricio ólst upp á yfirstéttarheimili og hlaut bakkalársgráðu í byggingaverkfræði úr Kaþólska háskólanum í Argentínu. Hann nam síðar við viðskiptadeild Columbia-háskóla í New York. Macri varð forseti knattspyrnuliðsins Boca Juniors árið 1995. Árið 2005 stofnaði hann miðhægriflokkinn *[[Propuesta Republicana]]* eða PRO.

Macri var orðaður við forsetaframboð árið 2011 en hann ákvað að bjóða sig frekar fram til endurkjörs í borgarstjórn Búenos Aíres. Hann hlaut um 47 prósent atkvæða í fyrri umferð borgarstjórnarkosninganna og vann endurkjör í seinni umferðinni gegn Daniel Filmus. Þann 22. nóvember árið 2015 bauð Macri sig fram til forseta og lenti í jafntefli í fyrri umferð gegn perónistanum Daniel Scioli. Í seinni umferðinni vann Macri nauman sigur með 51,34 prósentum atkvæða og var svarinn í embætti þann 10. desember. 

Árið 2016 nefndi bandaríska tímaritið *[[Time]]* Macri einn af 100 voldugustu einstaklingum í heimi og voldugasta forseta í Rómönsku Ameríku.

Macri tapaði endurkjöri árið 2019 fyrir mótframbjóðanda sínum, perónistanum Alberto Fernández.

## Tilvísanir
Hríspappír

**Hríspappír** er pappír frá Austur-Asíu unninn úr mismunandi jurtum. Hríspappír er meðal annars unninn úr  þessum jurtum:
* þunnum þurrkuðum plöntuhlutum af jurtinnni Tetrapanax papyrifer. Blöð gerð úr þeirri jurt voru mikið notur seint á 19. öld í Kína til að styrkja gvass málverk sem seld voru til Vesturlanda. 
* pappír gerður úr pappírsmórberjatré Broussonetia papyrifera. Slíkur pappír var gerður í Kína til forna og notaður í Kína, Japan, Kóreu og Víetnam til að skrifa, mála og teikna á.
* ýmis konar pappír má einnig gera úr stráum hrísgrjónaplöntu eða stráum annarra jurta eins og hamps og bambus.
* ætan pappír má búa til með þurrkum blöðum með mismunandi áferð og þykkt sem unnin eru úr sterkju hrísgrjóna. Slíkur pappír sem  unninn úr ætu deigi, er notaður í matargerð svo sem í vorrúllur og soðkökur.
Gvass

**Gvass** er ógagnsær og mattur vatnslitur og  myndir sem eru málaðar með sérstakri gerð slíkra þekjulita, gvass-myndir. Í gvass-litum er hvítt litarefni sem gerir litina matta og veldur því að þeir eru þekjulitir þannig að bakgrunnur skín ekki í gegn eins og í venjulegum vatnslitum. Gvass-málun hentar vel til að gera teikningar eins og litskrúðug plaköt. 
Í stað gvass þá er stundum notaðir akrýllitir sem eru vatnsleysanlegir þegar þeir eru blautir en þola vatn þegar þeir hafa þornað.

## Tenglar

* Gvassmynd eftir Guðmundu Andrésdóttur (Sarpur.is)
Kögureik

**Kögureik** (fræðiheiti: *Quercus cerris*) er stórt lauffellandi tré. Það vex í suðausturhluta Evrópu og Litlu-Asíu. Hún er einkennistegund deildarinnar ''Quercus'' sect. ''Cerris'', sem einkennist af brumum með burstum og akörnum sem yfirleitt þroskast á 18 mánuðum.


File: Quercus cerris1.jpg|Blöð
File:Quercus cerris 5.jpg|Akörn með burstum á skálunum
File:Saçlı meşe-2.JPG|Blöð
File:Quercus cerris.JPG|Fullvaxin kögureik í Hillersdon House, Englandi.
File:Turkey Oak at Spier's.JPG|
File:Turkey oak grove.jpg|Kögureikarlundur nálægt Lončanik í Serbíu


Kögureik myndar blendinginn *Q. × crenata* Lam. með korkeik (*Q. suber*).

## Tilvísanir

## Ytri tenglar
* ''Quercus cerris'' - information, genetic conservation units and related resources. European Forest Genetic Resources Programme (EUFORGEN)
Quercus vacciniifolia

***Quercus vacciniifolia*** (stundum stafsett *Q. vaccinifolia*), er sígræn eikartegund sem vex í Norður Ameríku, í Sierra Nevada.

## Tilvísanir

## Ytri tenglar
* Jepson Manual treatment
* Quercus vacciniifolia in the CalPhotos Photo Database, University of California, Berkeley
Quercus nigra

***Quercus nigra*** er meðalstór eikartegund sem er aðallega í miðsuður- og austur-Bandaríkjunum, frá New Jersey til Texas, og inn til Oklahoma, Kentucky og suður Missouri. Hún vex á láglendi upp í 450&nbsp;m hæð.

## Tilvísanir

## Ytri tenglar
*C.Michael Hogan Ed. 2011. ''Quercus nigra''. Encyclopedia of Life. Contributor Missouri Botanical Gardens 
*United States Department of Agriculture, National Forest Service
*''Quercus nigra''  Germplasm Resources Information Network (GRIN). Agricultural Research Service (ARS), United States Department of Agriculture (USDA).
*photo of herbarium specimen at Missouri Botanical Garden, collected in Missouri in 1948
Tottenham Hotspur Stadium

**Tottenham Hotspur Stadium** er knattspyrnuvöllur liðsins Tottenham Hotspur. Hann tók við af White Hart Lane og var byggður í kringum hann. Sæti eru rúm 62.000. Bygging vallarins hófst árið 2015 og seinkaði opnun hans talsvert. Fyrsti leikur Spurs í úrvalsdeildinni á vellinum var 3. apríl árið 2019. Völlurinn er einnig hannaður fyrir amerískan fótbolta og er því fyrsti sérhannaði NFL-völlurinn fyrir utan Norður-Ameríku. Einnig hafa verið haldnir tónleikar og aðrir viðburðir á vellinum.

## Svipmyndir

New White Hart Lane from above 2017-05. trimmed 2.jpg|Maí 2017, hluti af gamla vellinum sést við hinn nýja.
Tottenham Hotspur Stadium - view from east - July 2018.jpg|Í byggingu, júlí 2018.
Tottenham Hotspur Stadium - view from Northeast - July 2018.jpg|Frá Tottenham High Road, júlí 2018.
Northumnerland_Development_Project.svg|Skipulag.
Höggormar

**Höggormar** eða **nöðrur** (fræðiheiti: *Viperidae*) eru eitraðar slöngur, gjarnan með þríhyrningslaga haus. Skröltormar (einnig kallaðir „skellinöðrur“) mynda skrölthljóð með því að hrista hornplötur á halanum. Sumir höggormar hafa líffæri sem gera þeim kleift að skynja innrautt ljós og geta því staðsett bráð í myrkri.

Höggormar verða mörgum mönnum að bana á hverju ári, einkum í hitabeltinu. Bit þeirra valda oft staðbundum vefjaskemmdum.

## Tilvísanir
Eitursnákar

**Eitursnákar** (fræðiheiti: *Elapidae*) eru eitraðar slöngur með grannan búk og lítinn haus og nokkrar þær banvænustu sem þekktar eru. Eitur þeirra er yfirleitt taugaeitur, sem getur lamað hjarta og lungnastarfsemi fórnarlambsins. Konungskóbra er stærsti eitursnákur og stærsta eiturslanga heims.

Sæslöngur (*Hydrophiidae*) eru gjarnan flokkaðar til eitursnáka, en sumar þeirra eru baneitraðar.

## Dæmi
* Gleraugnaslöngur *Naja*
* Mömbur *Dendroaspis*
* Tæpanslöngur *Oxyuranus*
Quercus chrysolepis

***Quercus chrysolepis*** er sígræn eikartegund sem vex í Norður-Ameríku, í Mexíkó og vestur-Bandaríkjunum.

## Tilvísanir

## Ytri tenglar
* Jepson Manual treatment
* Record Canyon Live Oaks of Southern California's Transverse Ranges
Grópleysingjar

**Grópleysingjar** (fræðiheiti: *Colubridae*), oftast kallaðir **snákar**, eru slöngur sem yfirleitt eru ekki eitraðar, sumar þó með vægt eitur, en fáeinar baneitraðar eins og tegund af trjáslöngu sem kallast *Boomslang*.
Sally Ride

**Sally Kristen Ride** (26. maí 1951 – 23. júlí 2012) var bandarískur geimfari, eðlisfræðingur og verkfræðingur. Hún fæddist í Los Angeles, hóf störf hjá Geimferðastofnun Bandaríkjanna (NASA) árið 1978 og varð árið 1983 fyrsta bandaríska konan í geimnum. Ride var þriðja konan á heimsvísu sem fór út í geim, á eftir sovésku geimförunum Valentínu Teresjkovu (1963) og Svetlönu Savitsköju (1982). Ride er jafnframt yngsti bandaríski geimfarinn sem hefur farið út í geim, en hún var 32 ára þegar hún gerði það. 

Ride flaug tvisvar út í geim á skipinu *[[Challenger]]* en hætti síðan hjá NASA árið 1987. Hún vann í tvö ár hjá Stanford-háskóla, fyrst hjá alþjóðlegri öryggis- og vopnaeftirlitsstofnun skólans en gerðist síðan eðlisfræðikennari. Helstu viðfangsefni hennar voru rannsóknir á ljóseindafræði og Thomsonsdreifingu. Hún var meðlimur í nefndunum sem rannsökuðu geimferðaslys geimskipanna *Challenger* (1986) og *Columbia* (2003). Hún var eina manneskjan sem tók þátt í báðum rannsóknunum. Ride lést úr briskrabbameini árið 2012.

## Tilvísanir
Yoweri Museveni

**Yoweri Museveni** (f. 15. september 1944) er úgandskur stjórnmálamaður sem hefur verið forseti Úganda frá árinu 1986. Museveni var þátttakandi í uppreisnarhreyfingum sem steyptu af stóli ríkisstjórnum Idi Amin (1971–79) og Miltons Obote (1980–85). 

Á tíunda áratugnum naut Museveni talsverðrar hylli á vesturlöndum sem fulltrúi nýrrar kynslóðar afrískra leiðtoga. Á forsetatíð Museveni hefur tilölulegur stöðugleiki og hagvöxtur ríkt í Úganda. Hins vegar hafa valdaár hans einnig einkennst af afskiptum Úganda af borgarastríði í Kongó og öðrum hernaðarátökum við Stóru vötnin. Þar á meðal má nefna uppreisn Andspyrnuhers Drottins í norðurhluta Úganda, sem kostaði fjölda mannslífa. Museveni hefur einnig staðið fyrir bælingu á pólitísku andófi og hefur gert breytingar á úgöndsku stjórnarskránni til þess að nema úr gildi takmarkanir á fjölda kjörtímabila sem forsetinn má sitja (2005) og aldurstakmark á forsetaembættið (2017) til þess að framlengja valdatíð sína. 

Árið 2023 samþykkti Museveni ströng lög gegn samkynhneigð í Úganda. Samkvæmt lögunum getur það að „taka þátt í sam­kyn­hneigðu at­hæfi“ varðað lífstíðarfang­elsi. Svokölluð „samkynhneigð af ásetningi“ getur varðað dauðarefsingu. 

## Tilvísanir
Jiang Qing

**Jiang Qing** (19. mars 1914 – 14. maí 1991), einnig kölluð **frú Maó**, var kínversk kommúnísk byltingarkona, leikkona og stjórnmálakona sem naut mikilla áhrifa á tíma menningarbyltingarinnar (1966–76). Hún var fjórða eiginkona Maó Zedong, formanns kínverska kommúnistaflokksins og æðsta leiðtoga Alþýðulýðveldisins Kína. Hún notaði sviðsnafnið **Lan Ping** á leikaraárum sínum og var þekkt undir ýmsum öðrum nöfnum. Hún giftist Maó árið 1938 og varð „forsetafrú“ Kína við stofnun Alþýðulýðveldisins. Jiang Qing lék lykilhlutverk í Menningarbyltingunni og myndaði ásamt Wang Hongwen, Zhang Chunqiao og Yao Wenyuan róttækt stjórnmálabandalag sem kallað var „fjórmenningaklíkan“.

Jiang Qing var einkaritari eiginmanns síns á fimmta áratugnum og starfaði sem formaður kvikmyndadeildar áróðursráðuneytis kommúnistaflokksins á sjötta áratugnum. Hún var nokkurs konar sendifulltrúi Maós í byrjun menningarbyltingarinnar. Árið 1966 var hún útnefnd aðstoðarframkvæmdastjóri stjórnarnefndar menningarbyltingarinnar. Hún vann ásamt Lin Biao við að boða túlkun Maós á kommúnískri hugmyndafræði og við að ýta undir leiðtogadýrkun á Maó. Á hápunkti menningarbyltingarinnar naut Jiang Qing mikilla valda í ríkisstjórn landsins, sérstaklega í menningar- og listastefnu. Í áróðri var hún lofsömuð sem „hinn mikli fánaberi alþýðubyltingarinnar“. Árið 1969 tók Jiang Qing sæti í miðstjórn kínverska kommúnistaflokksins.

Áður en Maó dó stjórnaði fjórmenningaklíkan mörgum ríkisstofnunum Kína, þar á meðal áróðursráðuneytinu og öðrum ríkisfjölmiðlum. Jiang Qing, sem naut valda sinna aðallega í ljósi tengsla sinna við Maó, var hins vegar oft á öndverðum meiði við aðra helstu leiðtoga Kína. Hún glataði miklum völdum þegar Maó dó árið 1976. Í október 1976 var hún handtekin að undirlagi Hua Guofengs og bandamanna hans og síðan fordæmd af stjórnarmönnum flokksins. Upp frá því hafa kínversk stjórnvöld opinberlega stimplað Jiang Qing sem meðlim í „Lin Biao og Jiang Qing-gagnbyltingarklíkunni“ og hafa kennt henni um hörmungar menningarbyltingarinnar. Hún var dæmd til dauða en dómurinn var mildaður í ævilangt fangelsi árið 1983. Jiang Qing var sleppt svo hún gæti hlotið læknismeðferð árið 1991 en hún framdi sjálfsmorð stuttu síðar.

## Tilvísanir
Þórisdalur

**Þórisdalur** er dalur nálægt eða í Geitlandsjökli. Þórisdalur er núna notað um dal austur af Kaldadal, milli Geitlandsjökuls í Langjökli og Þórisjökuls.  

Í Grettis sögu segir frá þegar Grettir gekk á Geitlandsjökul og stefndi í landsuður eftir jöklinum þangað til hann fann  langan og mjóan dal í jöklinum sem var luktur jöklum öllum megin svo að þeir skúttu fram yfir dalinn og hann sá þar fagrar hlíðar grasi vaxnar og smákjörr og þótti  honum sem jarðhitar myndi valda að eigi lukust saman jöklarnir yfir dalnum. 

Árið 1664 lögðu tveir prestar upp frá Húsafelli til að leita Þórisdals og hefur frásögn prestana varðveist. Þeir voru Björn Stefánsson á Snæfoksstöðum í Grímsnesi og Helgi Grímsson á Húsafelli. Prestarnir komust yfir jökulinn og sáu ofan í dalinn. Þeir sáu enga hveri, skóga, víði, lyng
og ekkert gras og engin merki um útilegumenn. 

Árið 1753 reyndu  Eggert Ólafsson og Bjarni Pálsson að komast í Þórisdal af Kaldadal, en sú för mistókst.

Árið 1835 komst Björn Gunnlaugsson í dalinn og voru sex menn í fylgd með honum. Þeir fóru á hestum að dalnum, en urðu þar að skilja hestana eftir  og fara gangandi í dalinn. Björn skrifaði lýsingu á ferðinni í Skírni árið 1835. Árið 1895 reyndu tveir Þjóðverjar að komast í dalinn en tókst það ekki. Árið 1909 komst austurrískur yfirkennari, Wunder að nafni, í dalinn að sunnanverðu. Wunder ritaði lýsingu á dalnum og gerði uppdrátt. Hann fann vatn alllangt við jökulinn sem hann kallaði Nýjavatn. Wunder sagði Þórisdal 10 km langan og liggja í norðvesturs til suðausturs. Björn Ólafsson fór ásamt öðrum að leita Þórisdals árið 1918 og ritaði frásögn af þeirri ferð í Eimreiðina.

## Heimildir
* Reysa Séra Helga Grímssonar og Séra Björns Stefánssonar til að leita uppi Þórisdal (handrit.is Lbs 87 8vo)
* Björn Gunnlaugsson, ''Um fund Þórisdals'', Skírnir 1835 bls. 104
* Björn Ólafsson, Ferð í Þórisdal,  Eimreiðin, 3.-4. tölublað (01.07.1918), bls. 206-217 
* Þórisdalur, Morgunblaðið, 171. tölublað (31.07.1999), Bls.44 
* Þórisdalur, Morgunblaðið, 200. tölublað (03.09.1966), bls. 15 
* 
* Eysteinn Sigurðsson, Þórisdalur og ferð prestanna 1664, Ferðafélag Íslands, 1997
* Sagan af því, hversu Þórisdalur er fundinn, Eftir séra Helga Grímsson á Húsafelli, Blanda - 27-31. Hefti (01.01.1944)

## Tengill
* Á slóðum heljarmanna og hálftrölla í Þórisdal, Dagblaðið Vísir - DV, 221. tölublað - Helgarblað (27.09.2003), Bls. 26 - 27
Prestahnúkur

**Prestahnúkur** er 1220 metra eldfjall úr rhýólíti vestan Geitlandsjökuls sem aftur er hluti Langjökuls.  Við rætur eldfjallsins er háhitasvæði sem sýnir að eldfjallið er virkt. Nafn fjallsins kemur frá ferð tveggja presta þeirra Helga Grímssonar og Björns Stefánssonar árið 1664 en þeir lögðu upp frá Húsafelli til að fresta þess að finna og komast í Þórisdal.

## Heimild
* Reysa Séra Helga Grímssonar og Séra Björns Stefánssonar til að leita uppi Þórisdal (handrit.is Lbs 87 8vo)
Quercus falcata

***Quercus falcata*** er meðalstór eikartegund frá austur- og miðsuður-Bandaríkjunum.

## Tilvísanir

## Ytri tenglar
* ''Quercus falcata'' images from Vanderbilt University  
* Interactive Distribution Map of ''Quercus falcata'' 
* photo of herbarium specimen at Missouri Botanical Garden, collected in Missouri in 1948
Quercus frainetto

***Quercus frainetto*** er stórvaxin eikartegund sem er frá Suðaustur-Evrópu (hluti Ítalíu, Balkanlöndin, hluti af Ungverjalandi, Rúmeníu) og Tyrklandi.

## Tilvísanir

* Bean, W. J. (1976). *Trees and shrubs hardy in the British Isles* 8th ed., revised. John Murray.
* "Quercus frainetto". Flora Europaea. Edinburgh: Royal Botanical Garden. 2008.
* Rushforth, K. (1999). *Trees of Britain and Europe*. HarperCollins ISBN 0-00-220013-9.
* Chênes: ''Quercus frainetto''

## Ytri tenglar
* ''Quercus frainetto'' - information, genetic conservation units and related resources. European Forest Genetic Resources Programme (EUFORGEN)
Quercus macranthera

***Quercus macranthera*** er eikartegund ættuð frá Vestur-Asíu (Norður-Íran, Tyrklandi;
og í Kákasus í Georgíu, Armeníu og Azerbaijan) sem verður 20 til 30 metra há.

## Tilvísanir

* Andreas Roloff, Andreas Bärtels: *Flora der Gehölze. Bestimmung, Eigenschaften und Verwendung. Mit einem Winterschlüssel von Bernd Schulz.* 3., korrigierte Auflage. Eugen Ulmer, Stuttgart (Hohenheim) 2008, ISBN Kerfissíða:Bókaheimildir/978-3-8001-5614-6, S. 502.
Geitlandsjökull

**Geitlandsjökul**l er hveljökull í suðvesturhluta Langjökuls. Við Geitlandsjökul er megineldstöðin Prestahnúkur.
Jean Monnet

**Jean Omer Marie Gabriel Monnet** (9. nóvember 1888 – 16. mars 1979) var franskur embættismaður, hagfræðingur og stjórnmálamaður sem talaði fyrir frjálsri verslun og alþjóðasamvinnu. Hann er gjarnan kallaður einn af „feðrum Evrópu“ vegna hlutverks síns í stofnun Evrópusambandsins. Ásamt Helmut Kohl og Jacques Delors er Monnet eini maðurinn sem hefur verið sæmdur heiðursnafnbótinni Heiðursborgari Evrópu.

## Æviágrip
Jean Monnet var sonur fransks vínframleiðanda í bænum Cognac. Hann hætti í skóla þegar hann var sextán ára og byrjaði starf hjá fyrirtæki föður síns. Hann var ungur að árum sendur sem sölufulltrúi fyrirtækisins til Englands, Bandaríkjanna og Kanada og lærði þar ensku reiprennandi.

Monnet hóf stjórnmálaferil sinn á árum fyrri heimsstyrjaldarinnar. Hann talaði fyrir náinni efnahagslegri samvinnu milli Frakka og Breta til að vinna stríðið og var sendur til London til að skipuleggja samvinnu bandamannaríkjanna í kaupum og dreifingu á kornvörum.

Eftir stríðið var Monnet einn af helstu stuðningsmönnum Þjóðabandalagsins og var varaframkvæmdastjóri þess frá 1919 til 1923. Sem slíkur skipulagði hann fjármálaráðstefnu bandalagsins í Brussel í september árið 1920. Monnet hætti störfum hjá Þjóðabandalaginu árið 1923 til þess að taka að sér stjórn fjölskyldufyrirtækisins, sem stóð mjög höllum fæti eftir styrjöldina. Monnet auðgaðist á því að selja Bandaríkjamönnum koníak á bannárunum og stofnaði sinn eigin banka, Bancamerica, í Chicago árið 1929.

Monnet var áhrifamaður í stjórnsýslu Frakklands, og síðar allra bandamannanna í seinni heimsstyrjöldinni. Hann var formaður ráðs sem annaðist efnahagssamvinnu Frakka og Breta og fór meðal annars fyrir stórfelldum kaupum á bandarískum flugvélum og öðrum vélum. Undir stjórn Monnets varð efnahagssamvinna þjóðanna tveggja mun víðtækari en hún hafði verið í fyrra stríðinu. Árið 1940 stakk Monnet, með stuðningi Winstons Churchill, upp á því að Frakkland og Bretland yrðu sameinuð í eitt fransk-breskt ríki. Eftir að Þjóðverjar hertóku Frakkland vann Monnet í Bandaríkjunum í breska birgðaráðinu og samdi framleiðsluáætlun á skriðdrekum og skipum fyrir Breta. 

Eftir stríðið tók Monnet þátt í skipulagningu franskrar nýsköpunaráætlunar í samvinnu við Marshalláætlunina. Þrátt fyrir að ná fram miklum framförum í landsframleiðslu Frakklands sá Monnet fram á að Evrópumenn gætu ekki haldið í við Bandaríkjamenn og Rússa nema ef þeir sameinuðu framleiðslu sína. Jafnframt taldi hann að stríð milli Frakklands og Þýskalands yrði óhugsandi ef kola- og stálvinnsla þeirra yrði sett undir eina stjórn. Monnet varð því, ásamt vini sínum, Robert Schuman, einn helsti hvatamaðurinn að stofnun Kola- og stálbandalags Evrópu, og varð fyrsti forseti aðalráðs bandalagsins eftir stofnun þess.

Monnet sagði af sér sem forseti aðalráðsins árið 1955 til þess að taka við formennsku „baráttunefndar fyrir einingu Evrópu“. Monnet tók síðar þátt í stofnun evrópska efnahagsbandalagsins (með Rómarsáttmálanum 1957) og evrópska innri markaðarins (1968) sem lögðu grunn að Evrópusambandinu.

## Tilvísanir
Hamrar í Grímsnesi

**Hamrar í Grímsnesi** er jörð í Grímsnesi. Hamraland er umlukið ám á þrjá vegu. Sólheimar sem áður hét Hverakot tilheyrði Hömrum fyrr á tímum. Hamrar voru í eigu Skálholtsstóls. 

Beint neðan undan Hömrum er klettadrangur sem skagar fram í Hvítá. Hann er nefndur Ullarklettur. Lík Jóns Gerrekssonar biskups rak á land í víkinni við Ullarklett árið 1433. Símon Dalaskáld kom að Hömrum um 1900 til að skoða Ullarklett og kvað þá:
Fyrr hér viður svalan sand
:svartan laus við hroka
:biskup rak upp lík á land
:látið í gráan poka. 

Margir nautgripir voru á Hömrum og var jörðin lengi vel matarbúr fyrir Skálholtsstað. Árin  1545-1564, varð í það minnsta þrisvar sinnum bráður nautadauði á Hömrum en ekki er vitað hvaða pest olli nautadauðanum. Upp úr 1660  varð sérkennilegur nautadauði á Hömrum sem og á nokkrum nálægum bæjum. Einnig féllu margir hestar eftir að hafa éið fóður eða moð frá Hömrum og einnig fluttist smit með slátri. Þessi bráðadauði var rakinn til miltisbruna sem kom upp á Hömrum. 

Árið 1664 fannst Þórisdalur í Geitlandsjökli og var ungur maður frá Hömrum Björn Jónsson með í þeirri för.

## Heimild
* Hamrar í Grímsnesi frá Landnámi til 1700
* Ljósmynd (loftmynd) af Hömrum eftir Mats Wibe Lund
Járneik

**Járneik** (fræðiheiti: *Quercus ilex*) er stór sígræn eik ættuð frá miðjarðarhafssvæðinu. Litningatalan er 2n = 24.

## Undirtegundir
Það eru tvær undirtegundir:
**Quercus ilex* subsp. *ilex*. Upprunnin frá norður og austurhluta útbreiðslusvæðis tegundarinnar, frá norður Íberíuskaga og Frakklandi austur til Grikklands. Blöðin mjó; akörnin 2 sm löng, bitur á bragð.
**Quercus ilex* subsp. *rotundifolia* (syn. *Q.&nbsp;rotundifolia*, *Q.&nbsp;ballota*). Ættuð úr suðvesturhluta útbreiðslusvæðisins, í mið og suður Íberíuskaga (Portúgal og Spáni) og norðvestur Afríku. Blöðin breiðari; akörnin 2.5 sm löng, bragðgóð.


File:Ghjandi.jpg|Þroskuð akörn á tré í Korsíku
File:Quercus ilex0.jpg|Blöð og reklar að vori
File:Quercus ilex rotundifolia bark.jpg|Börkur járneikur (*Quercus ilex* subsp. *rotundifolia*).
File:Quercus ilex MHNT.2006.0.1268.JPG|*Quercus ilex*, Muséum de Toulouse


## Heimildir
*BBC News (2008) ''Holm Oak: Garden Invader''
*Royal Botanic Garden (2008) Flora Europaea: ''Quercus ilex''
*W.J. Bean (1976) *Trees and shrubs hardy in the British Isles* 8th ed., revised. John Murray.
*C. Michael Hogan (2008) ''Barbary Macaque: Macaca sylvanus'', Globaltwitcher.com, ed. N. Strõmberg
*Holm Oak (2002) http://www.2020site.org/trees/holm.html
*K. Rushforth (1999) *Trees of Britain and Europe*. HarperCollins ISBN 0-00-220013-9.
*Chênes: ''Quercus ilex'' 

## Tilvísanir

## Tenglar
* ''Quercus ilex'' - information, genetic conservation units and related resources. European Forest Genetic Resources Programme (EUFORGEN)
Fýlasótt

**Fýlasótt** (*psittacosis* frá grísku. *psittakos*; páfagaukur) er fuglaveiki þekktust í páfagaukum og fýlum. Þessar sóttkveikjur eru skyldar rikketsíum sem valda dílasótt. Hvort tveggja menn og húsdýr geta tekið fýlasótt sem lýsir sér með hita, mikilli vanlíðan og þurrum hósta. Röntgenmyndir sýna merki um dreifða lungnabólgu. Sýkillinn berst með slími, stundum uppþornuðu, frá fiðri fuglanna. Meðferð er fólgin í sýklalyfjagjöf þá einkum tetrasýklín.

Fýlasótt kom upp í Vestmannaeyjum árið 1930 með mörgum smitum og nokkrum dauðsföllum.
Söngþröstur

**Söngþröstur** (fræðiheiti: *Turdus philomelos*) er spörfugl af ætt þrasta sem er útbreiddur um mestalla Evrasíu. 

## Tilvísanir

## Ytri tenglar
* RSPB species page
* BBC species page 
* Birds of Britain species page 
* Garden Birds species page
* Recording of song
* Song Thrush videos, photos & sounds on the Internet Bird Collection
* Ageing and sexing (PDF; 1.7 MB) by Javier Blasco-Zumeta & Gerd-Michael Heinze
* Feathers of Song Thrush (Turdus philomelos)
Gráþröstur

**Gráþröstur** (fræðiheiti: *Turdus pilaris*) er spörfugl af ætt þrasta sem verpir í skógum og kjarrlendi í Norður-Evrópu og Asíu. 

Á Íslandi er hann haust og vetrargestur en hefur orpið óreglulega síðan 1950. Óvist er hvort varptilraunir séu vísbending um landnám eða ekki.

## Tilvísanir

## Ytri tenglar
*Fuglavefur.is

*Ageing and sexing (PDF; 1.4 MB) by Javier Blasco-Zumeta & Gerd-Michael Heinze 
*BBC video af gráþresti í enskum aldingarði
Gústi Guðsmaður

**Guðmundur Ágúst Gíslason** (29. ágúst 1897 – 12. mars 1985), betur þekktur sem Gústi guðsmaður, fæddist í Dýrafirði, ólst upp í Hnífsdal og á Ísafirði en flutti svo árið 1929 til Siglufjarðar og átti þar heima að mestu upp frá því. Hann var fiskimaður.

Bátur hans "Sigurvin SI 16" er sýningagripur á Bátahúsi Síldarminjasafns Íslands.
Gústi gerði út bát sinn í kompaníi við Guð almáttugan og tekjur af útgerðinni runnu til hjálparstarfs í fjarlægum heimsálfum.

## Heimildir
*https://www.siglfirdingur.is/gusti-gudsmadur/
*http://www.sild.is/syningar/batahusid/
*http://www.ruv.is/frett/heidra-minningu-gusta-gudsmanns
*https://sites.google.com/site/skolsig/home/gusti-gudhsmadhur
Blackpool

**Blackpool** er borg í Lancashire, Englandi, 43 kílómetra norður af Liverpool. Blackpool er vinsæll sumarleyfisstaður og eru í borginni ýmsir skemmtigarðar, baðstrendur og afþreying. Íbúar eru um 140.000 (2016). Þeir eru kallaðir *blackpudlians*.

Bærinn stækkaði á 19. öld með tilkomu lestar þangað. Árið 1879 varð Blackpool fyrsta sveitarfélag heims til að hafa raflýsingu á götum.
Eitt þekktasta kennileiti bæjarins er Blackpool-turninn. Blackpool FC er knattspyrnulið borgarinnar.

## Heimild

*
Blackpool-turninn

**Blackpool-turninn** (enska: *Blackpool Tower*) er turn í bænum Blackpool, á norður-Englandi.

Turninn var fullbyggður árið 1894 og var hann undir áhrifum Eiffel-turnsins. Hann er 158 metra hár. Lyfta er upp í *auga* turnsins, útsýnisstaðar í 120 metrum.

## Heimild

*
Siggi Reim

**Sigurður Reimarsson** (2. júní 1928 – 27. júní 2016), betur þekktur sem Siggi Reim, starfaði um hríð hjá Lifrarsamlaginu en lengst af starfaði hann hjá Vestmannaeyjabæ við sorphirðu og síðar við hreinsun á götum bæjarins. Siggi Reim var brennukóngur á Þjóðhátíðinni í rúmlega hálfa öld.
Siggi fæddist í Vestmannaeyjum.

## Tenglar
*https://www.mbl.is/greinasafn/grein/1602368/
*https://www.heimaslod.is/index.php/Sigur%C3%B0ur_Reimarsson
*https://www.heimaslod.is/index.php/Brennuk%C3%B3ngurinn_Siggi_Reim

## Heimildir
Hervé Villechaize

**Hervé Jean-Pierre Villechaize** (23. apríl 1943 – 4. september 1993) var franskur leikari. Hann er þekktastur fyrir hlutverk sitt sem Nick Nack, handbendi leigumorðingjans Scaramanga í Bondmyndinni *[[Maðurinn með gylltu byssuna]]*, og sem Tattoo, aðstoðarmaður hr. Roarke í þáttaröðinni *[[Fantasy Island]]* frá 1977 til 1981. Hann féll fyrir eigin hendi árið 1993.

## Tilvísanir

## Tenglar
*
Fáni Sádi-Arabíu

**Fáni Sádí-Arabíu** er grænn með íslamskri trúarjátningu í hvítum stöfum yfir hvítu sverði. Græni liturinn er sagður hafa verið uppáhaldslitur Múhammeðs spámanns. Fáninn er óbreyttur frá 15. mars 1973. Hlutföll hans eru 2:3.

Fáninn rekur upphaf sitt til græna fána wahabítanna með Shahadah-trúarjátningunni. Þekkist sá fáni frá lokum 19. aldar. Eldri útgáfur gátu jafnframt haft hvíta línu við stangarhliðina.

Sverðinu var bætt við fánann árið 1902, þegar Ibn Sád varð konungur yfir Nejd og stendur sem tákn fyrir mikilfengleika hans og sigra. Fánanum var aftur breytt þegar konungríkið Sádí-Arabía var stofnað 1932.

Þar sem trúarjátningin er heilög má ekki nota fánann á neinn máta sem þykir ósæmilegur, svo sem á boli eða annað þess háttar. Þegar FIFA ráðgerði að búa til fótbolta með fána allra landanna í heimsmeistaramótinu í fótbolta 2002 stóðu Sádar upp og mótmæltu sáran. Af sömu ástæðu er fánanum ekki flaggað til hálfs við hörmungar.

## Eldri fánar

File:Flag of the First Saudi State.svg|Fáni Nejd 1744-1891
File:Flag of the Second Saudi State.svg|Fáni Nejd 1902-1921
File:Flag of Nejd (1921).svg|Fáni Nejd 1921-1926
File:Flag of Nejd (1926).svg|Fáni Nejd 1926-1932


File:Red flag.svg|Fáni Hejaz 1916-1917
File:Flag of Hejaz (1917).svg|Fáni Hejaz  1917-1920
File:Flag of Hejaz (1920).svg|Fáni Hejaz  1920-1926
File:Flag of Hejaz 1926.svg|Fáni Hejaz  1926-1932
Armeníueik

**Armeníueik** (fræðiheiti: *Quercus pontica*) er lágvaxin eikartegund sem er ættuð frá vestur Kákasusfjöllum í Georgíu og norðaustur Tyrklandi og Armeníu, þar sem hún vex í 1.300–2.100 m. hæð.

## Tilvísanir

## Ytri tenglar
*Ornamental Plants from Russia: ''Quercus pontica''

## Viðbótarlesning
* Alan Mitchell: *Die Wald- und Parkbäume Europas*, Verlag Paul Parey, Hamburg und Berlin 1975, ISBN 3-490-05918-2, Seite 248
* Allen J. Coombes: Határozó Kézikönyvek, Fák, Egyetemi Nyomda, 1996. ISBN 963 545 038 9
* Linnaea. 22:319.  1849
* Coombes, A. J. *Trees*. Eyewitness Handbooks.
* Rushforth, K. D. *Trees of Britain and Europe*. Collins.
Drottningareik

**Drottningareik** (fræðiheiti: *Quercus marilandica*) er smávaxin eikartegund sem er ættuð frá austur og mið Bandaríkjunum, frá Long Island til Flórída, vestur til Texas, Oklahoma, og Nebraska.

## Tilvísanir

* Andreas Roloff, Andreas Bärtels: *Flora der Gehölze. Bestimmung, Eigenschaften und Verwendung. Mit einem Winterschlüssel von Bernd Schulz.* 3., korrigierte Auflage. Eugen Ulmer, Stuttgart (Hohenheim) 2008, ISBN 978-3-8001-5614-6, S. 503.
* Schütt, Schuck, Stimm: Lexikon der Baum- und Straucharten. Nikol, Hamburg 2002, ISBN 3-933203-53-8, bls. 429.
Seljueik

**Seljueik** (fræðiheiti: *Quercus imbricaria*) er meðalstór eikartegund sem er ættuð frá Miðaustur-Bandaríkjunum.

## Blendingar
**Quercus  × leana* Nutt. er náttúrulegur blendingur tegundanna ''Q. velutina'' og *Q. imbricaria*, frá suðaustur Norður Ameríku.

## Tilvísnanir

## Ytri tenglar
*''Quercus imbricaria'' images from Vanderbilt University 
*photo of herbarium specimen at Missouri Botanical Garden, collected in Missouri in 1948
Loðeik

**Loðeik** (fræðiheiti: *Quercus pubescens*) er meðalstór eik ættuð frá Suður-Evrópu og Suðvestur-Asíu. Hún finnst einnig í Frakklandi og öðrum hlutum af Mið-Evrópu.

## Undirtegundir
Þrjár undirtegundir eru viðurkenndar af *Flora Europaea*:
* *Quercus pubescens* subsp. *pubescens* – Mið- og Suður-Evrópu.
* *Quercus pubescens* subsp. *anatolica* O.Schwarz – Suðvestur-Asíu, Suðaustur-Evrópu.
* *Quercus pubescens* subsp. *palensis* (Palassou) O.Schwarz – Norður-Spáni, Pýrenneafjöllum.

## Tilvísanir

## Ytri tenglar
* Flora Europaea: ''Quercus pubescens''
* Bean, W. J. (1976). *Trees and shrubs hardy in the British Isles* 8th ed., revised. John Murray.
* Rushforth, K. (1999). *Trees of Britain and Europe*. HarperCollins .
* Chênes: ''Quercus pubescens''
* ''Quercus pubescens'' and ''Quercus virgiliana'' - information, genetic conservation units and related resources. European Forest Genetic Resources Programme (EUFORGEN)
Lífeik

**Lífeik** (fræðiheiti: *Quercus virginiana*) er eikartegund ættuð frá suðaustur Bandaríkjunum. Þó að margar aðrar eikartegundir séu kallaðar "live oak", þá er lífeik sérstaklega einkennandi fyrir gömlu suður bandaríkin. Mörg mjög stór og gömul eintök af lífeik finnast í dag inn til landsins í suður Bandaríkjunum.

## Flokkun
Nokkuð óviss staða er með stöðu tegundarinnar og er það sérstaklega tvær tegundir (eða undirtegundir eftir hvaða greiningu er farið eftir) samkvæmt *Flora of North America*, en þær eru taldar undirtegundir af United States Forest Service: *Quercus fusiformis* (*Q. virginiana* var. *fusiformis*) og *Quercus geminata* (*Q. virginiana* var. *geminata*).

Málin flækjast einnig af því að hún myndar auðveldlega blendinga við þær, sem og við *[[Quercus minima|Q. minima]]*, *[[Quercus bicolor|Q. bicolor]]*, *[[Quercus durandii|Q. durandii]]*, *[[Quercus lyrata|Q. lyrata]]*, *[[Quercus macrocarpa|Q. macrocarpa]]* og *[[Quercus stellata|Q. stellata]]*.

 

Þó að lífeik haldi blöðunum allt árið er hún ekki fullkomnlega sígræn. Hún fellir gömlu laufin áður en ný koma að vori.

## Tilvísanir

## Ytri tenglar
* United States Department of Agriculture Plants Profile for ''Quercus virginiana'' (southern live oak) 
* Monumental trees.com: Images of remarkable live oaks
* Plantmaps.com: Interactive distribution map for ''Quercus virginiana''
Dalaeik

**Dalaeik** (fræðiheiti: *Quercus lobata*) er eikartegund sem er einlend í Kaliforníu í Bandaríkjunum.

## Tilvísanir
Söngslóð

**Söngslóð**  eða draumslóð er hluti af trúarkerfi og menningu frumbyggja Ástralíu en það er notað um ósýnilega slóð gegnum land (stundum himinn). Söngslóðin er falin í söngvum, sögum, dansi og myndverkum.  Sá sem kann getur farið yfir land með því að endurtaka orðin í söngnum sem lýsa kennileitum í landslagi, vatnsbólum og öðrum náttúrulegum fyrirbærum.

## Tenglar
* Songlines across the Wollemi,Sydney Morning Herald,27 September 2003
* Songlines:The Indigenious Memory Code
Hrannar Már Gunnarsson

**Hrannar Már Gunnarsson** (fæddur 5. apríl 1988) er lögfræðingur frá lagadeild Háskóla Íslands og er lögfræðingur BSRB. Hann var áður lögfræðingur Neytendasamtakanna um árabil og hefur átt sæti í úrskurðarnefndum, starfshópum og ráðum á sviði neytendaréttar og vinnuréttar. Hrannar var virkur í félagslífi Borgarholtsskóla og var m.a. í ræðuliði skólans sem fór alla leið í úrslit MORFÍs árið 2007 en laut í lægra hald fyrir ræðuliði Menntaskólans við Hamrahlíð. Árið 2014 var Hrannar einn af umsækjendum um stöðu útvarpsstjóra RÚV ohf.

Hrannar er stuðningsmaður Víkings og situr í stjórn knattspyrnudeildar félagsins.

Hrannar skrifaði BA ritgerð á sviði skaðabótaréttar sem bar heitið Hæstiréttur og hálkuslysin en meistararitgerð hans var á sviði leiguréttar.

## Heimildir
Gylfi Sigfússon

**Gylfi Sigfússon** (fæddur í Vestmannaeyjum 23. febrúar 1961) er íslenskur viðskiptafræðingur og fyrrverandi forstjóri Eimskips.

Hann var framkvæmdastjóri hjá Tollvörugeymslunni hf (TVG) frá 1990-1996, framkvæmdastjóri hjá Ambrosio Shipping Inc, Chesapeake,VA, USA síðar Eimskip Logistics Inc frá 1996-2007, Forstjóri Eimskip USA og Kanada frá árinu 2007. Forstjóri Eimskipafélags Íslands frá 2008-2018. Varaformaður Viðskiptaráðs Íslands 2014-2018, Varaformaður Amerísk-Íslenska Viðskiptaráðsins (AMIS) 2012-2018 og formaður frá 2019. Í stjórn Íslensk-Ameríska og Íslensk-Kanadíska frá árinu 2006.
Í stjórn ýmissa félaga Eimskipafélagsins utan Íslands.

Gylfi hefur setið í stjórnum knattspyrnufélaganna Fram, Víkings Reykjavík og Ungmennafélagsins Víkverja.

Hann hefur verið virkur í starfi Arctic Circle-ráðstefnunnar frá stofnun hennar.

## Tilvísanir
Quercus hartwissiana

***Quercus garryana*** er stórvaxin eikartegund sem er frá suðvestur Búlgaríu, norður Litlu-Asíu meðfram Svartahafi, og Kákasus. Henni var lýst af finnsk-rússneska grasa-og skordýrafræðingnum Christian von Steven 1857.

## Tilvísanir
* 
* 
* 

## Ytri tenglar
*
Sýndarheimur

**Sýndarheimur** er varanlegt samtíma netkerfi fólks sem birtist hvert öðru sem staðgenglar eða leiksjálf (avatar) í heimi sem settur er upp með nettengdum tölvubúnaði.

## Tengt efni
* Fjölnotendanetleikur

## Tenglar
* Bjóða ferðamönnum að ganga inn í sýndarheim Örlygsstaðabardaga (Vísir, 21. mar 2018)
* Þrívíður heimur, Morgunblaðið, 30. tölublað (06.02.1999), Bls. 40
* Menning og hagfræði í sýndarheimum, Tölvumál, 1. tölublað (01.10.2012), Bls. 34
* Mun Minecraft breyta því hvernig börn skynja umhverfið? Morgunblaðið - Sunnudagur, 17. nóvember (17.11.2013), Bls. 36 -37

## Tilvísanir
Quercus montana

**Quercus montana** er eikartegund ættuð frá austur Bandaríkjunum. Hún er stundum kölluð "*rock oak*" (fjallaeik) vegna útbreiðslu sinnar í fjallasvæðum og öðrum grýttum svæðum.

## Flokkun
Mikill ruglingur hefur verið á greiningu á *Quercus montana* og *[[Quercus michauxii]]* og hafa sumir grasafræðingar talið þær sömu tegundina.
Nafnið *Quercus prinus* hefur verið lengi notað af grasafræðingum og skógarvörðum fyrir báðar tegundirnar, og er heitið *Q. prinus* með óljósa stöðu og ekki hægt að nota fyrir hvoruga tegundina.

Fræðiheitið *montana* þýðir fjöll, eða sem kemur frá fjöllum.

## Tilvísanir
Fjaðureik

**Fjaðureik** (fræðiheiti: *Quercus macrocarpa*) er eikartegund ættuð frá mið og austur Bandaríkjunum, og austur og mið Kanada. 

## Tilvísanir
Quercus michauxii

***Quercus montana*** er eikartegund ættuð frá suðaustur og miðvestur Bandaríkjunum, í strandhéruðum frá New Jersey to Texas, inn til landsins aðallega í Mississippidal; Ohiodal til Oklahoma, Missouri, Illinois og Indiana.

## Flokkun
Mikill ruglingur hefur verið á greiningu á *[[Quercus montana]]* og *Quercus michauxii* og hafa sumir grasafræðingar talið þær sömu tegundina.
Nafnið *Quercus prinus* hefur verið lengi notað af grasafræðingum og skógarvörðum fyrir báðar tegundirnar, og er heitið *Q. prinus* með óljósa stöðu og ekki hægt að nota fyrir hvoruga tegundina.

## Tilvísanir

## Ytri tenglar
* ''Quercus michauxii'' images from Vanderbilt University
Quercus muehlenbergii

***Quercus muehlenbergii*** (fræðiheitið er oft misritað *muhlenbergii*) er eikartegund ættuð frá austur og mið Bandaríkjunum, frá Vermont vestur til Wisconsin og suður til Suður-Karólínu, vestur Flórída, New Mexico, og norðaustur Mexíkó frá Coahuila suður til Hidalgo.
Eins og margar aðrar eikartegundir er hún með verðmætan við, en hún er sérstaklega þekkt fyrir sæt og bragðgóð akörn.

## Tilvísanir

## Ytri tenglar
*''Quercus muehlenbergii'' images from Vanderbilt University
Quercus lanata

**Quercus lanata** er eikartegund ættuð frá Suður- og Suðvestur-Asíu (Himalaja, Assam, Bútan, Nepal, Indókína (Víetnam, Mjanmar, Norður-Taílandi), og Suðvestur-Kína (Guangxi, Tíbet, Yunnan)). Það verður að 30 m hátt, sígrænt. Blöðin ery þykk og leðurkennd, græn að ofan en loðin að neðan.

## Undirtegundir
Tegundin skiptist í eftirfarandi undirtegundir:

* *Q. l. lanata*
* *Q. l. leiocarpa* (A.Camus) Menitsky

## Tilvísanir
Quercus prinoides

***Quercus prinoides*** er runnkennd eikartegund ættuð frá austur og mið Norður-Ameríku, frá New Hampshire til suður Ontario til austur Nebraska, suður til Georgíu, Alabama, Louisiana og Oklahoma.
Hún verður runni eða lítið tré sem verður yfirleitt um 4–6 metra hátt og 4–6 metra breitt. Það breiðist stundum út með rótarskotum eða jarðstönglum. 

## Nytjar

Akörnin eru sæt og bragðgóð, en viðurinn lítið nýttur vegna smæðar runnanna.

## Tilvísanir
Fáni Rúmeníu

**Fáni Rúmeníu** er óbreyttur frá desember 27. 1989. Blár, gulur og rauður eru hefðbundnir rúmenskir litir, og rekja þeir upphaf sitt til 1848 til furstadæmanna Valakíu og Moldavíu.

Á kommúnistatímanum var fáninn eins fyrir utan það að skjaldarmerki landsins var haft fyrir miðju.

## Fáni byltingarinnar 1989
Þann 17. desember 1989 byrjuðu mótmælendur í Timişoara að nota fána, þar sem það kommúníska skjaldarmerki (sem tákn einræðis Ceauşescus) var fjarlægt, venjulega með því að klippa eða rífa það burt og þannig skilja eftir gat á gula borðanum.

## Líkir fánar
Fáni Tjad er nánast eins en hefur örlítið dekkri bláan lit. Fána Andorra svipar ennfremur til hins rúmenska. Moldóva var eitt sinn hluti Rúmeníu. Litir Moldavíu eru því einnig blár, gulur og rauður.
Antony Flew

**Antony Garrard Newton Flew** (11. febrúar 1923 – 8. apríl 2010) var breskur trúarheimspekingur sem aðhylltist rökgreiningarheimspeki og sönnunargagnahyggju. Hann kenndi við háskólana í Oxford, Aberdeen, Keele og Reading í Bretlandi og York-háskóla í Kanada.

Flew var lengi þekktur fyrir að aðhyllast trúleysi, en seinna á lífleiðinni hneigðist hann til frumgyðistrúar.
Hnjúkur

Hnjúkur getur átt við: 
* *hnjúkur*, almennt nafnorð, karlkyn, sterk beyging
* Hnjúkur í Vatnsdal
* Hnjúkur í Skíðadal
* Hnjúkur í Köldukinn
Svartfura

**Svartfura** (fræðiheiti: *Pinus nigra*) er barrtré af þallarætt. Hún vex frá Miðjarðarhafssvæðum Evrópu til Tyrklands og á Korsíku og Kýpur, ásamt Krímskaga, og á háfjöllum Maghreb í Norður-Afríku.

## Flokkun
Tegundin skiptist í tvær undirtegundir, sem hvor um sig er skipt niður í þrjú afbrigiði. Sumar heimildir (t.d. *[[Flora Europaea]]*) telja sum afbrigðin sem undirtegundir, en er það meira vegna hefðar en eigigleg grasafræði þar sem munurinn er mjög lítill að afbrigðunum.
;Undirtegundir
**P. nigra* subsp. *nigra* á austurhluta svæðisins, frá Austurríki, norðaustur og mið Ítalía, austur til Krím og Tyrklands.
** *P. nigra* subsp. *nigra* var. *nigra* (syn. *Pinus nigra* var. *austriaca*, *Pinus nigra* subsp. *dalmatica*): Austurríki, Balkanlönd (nema suður Grikkland).
** *P. nigra* subsp. *nigra* var. *caramanica*: Tyrkland, Kýpur, suður Grikkland.
** *P. nigra* subsp. *nigra* var. *italica*: mið Ítalía (Villetta Barrea, í Abruzzo National Park)
** *P. nigra* subsp. *nigra* var. *pallasiana* (syn. *Pinus nigra* subsp. *pallasiana*): Krím.
* *P. nigra* subsp. *salzmannii* í vesturhluta svæðisins, frá suður Ítalíu til suður Frakklands, Spánar og Norður Afríka.
** *P. nigra* subsp. *salzmannii* var. *salzmannii*: Pýreneafjöll, suður Frakkland, norður-Spánn.
** *P. nigra* subsp. *salzmannii* var. *corsicana* (syn. *Pinus nigra* subsp. *laricio*, *Pinus nigra* var. *maritima*): Korsíka, Sikiley, suður Ítalía.
*** *P. nigra* subsp. *laricio* Koekelare 
** *P. nigra* subsp. *salzmannii* var. *mauretanica*: Marokkó, Algería.

## Tilvísanir

## Ytri tenglar
*EUFORGEN species page: ''Pinus nigra''. Information, distribution and related resources.
Pinus densiflora

***Pinus densiflora*** er barrtré af þallarætt. Hún vex í Japan, Kóreuskaga, norðaustur Kína (Heilongjiang, Jilin, Liaoning, Shandong) og suðaustast í Rússlandi (suðurhluta Prímorju).

Þrjú afbrigði eru viðurkennd:
* *Pinus densiflora* var. *densiflora*
* *Pinus densiflora* var. *ussuriensis*  1958
* *Pinus densiflora* var. *zhangwuensis*  1995
## Tilvísanir

## Ytri tenglar
*
*Pinus densiflora í Flora of China @ efloras.org 
*Conifers.org
Li Keqiang

::: *Þetta er kínverskt nafn: kenni- eða fjölskyldunafnið er Li, eiginnafnið er Keqiang.*

**Li Keqiang** (kínverska: 李克强; 1. júlí 1955 – 27. október 2023) var kínverskur stjórnmálamaður sem var forsætisráðherra Alþýðulýðveldisins Kína frá 2013 til 2023. Li var hagfræðingur að mennt og var einn af helstu stjórnendum kínverskrar fjárhags-, utanríkis- og öryggisstefnu á ráðherratíð sinni. Hann var jafnframt næstráðandi í fastanefnd stjórnmálanefndar Kommúnistaflokks Kína, sem fer með æðstu völd í landinu. Li var einn af helstu leiðtogum „fimmtu valdakynslóðar“ Alþýðulýðveldisins ásamt aðalritaranum og forsetanum Xi Jinping.

Li komst til metorða með starfi sínu í ungliðahreyfingu Kommúnistaflokksins. Frá 1998 til 2004 var Li landstjóri Henan og flokksritari héraðsdeildar flokksins þar. Frá 2004 til 2007 var hann flokksritari í Liaoning, sem var æðsta stjórnmálaembætti héraðsins. Frá 2008 til 2013 var Li aðstoðarforsætisráðherra í ríkisstjórn Wen Jiabao og fór fyrir ráðuneyti sem sneri meðal annars að fjárhagsþróun, verðstýringu, loftslagsbreytingum og þjóðhagfræðistjórn.

Vegna reynslu sinnar úr ungliðahreyfingunni var gjarnan litið á Li sem bandamann fyrrum flokksleiðtogans Hu Jintao. Li varð forsætisráðherra árið 2013 og stóð fyrir forgangsbreytingu kínversku stjórnarinnar úr áherslu á útflutningsþróun í aukna áherslu á neyslu innanlands. Li var einnig einn helsti hvatamaðurinn að „dýpkandi umbótum“ sem tilkynntar voru haustið 2013. 

Eftir að Xi Jinping varð forseti Kína var Li Keqiang eini meðlimurinn í flokksráði Kommúnistaflokksins sem
ekki var í innsta hring Xi. Li tapaði sæti sínu í fastanefnd stjórnmálanefndar flokksins í október 2022 og var leystur af hólmi sem forsætisráðherra af bandamanni Xi, Li Qiang, í mars næsta ár.

Li Keqiang lést úr skyndilegu hjartaáfalli í Sjanghaí þann 27. október 2023, innan við ári eftir að hann lét af embætti forsætisráðherra.

## Tilvísanir
Reyðarfura

**Reyðarfura** (fræðiheiti: *Pinus resinosa*)  er fura ættuð frá Norður-Ameríku. Hún finnst frá Nýfundnalandi vestur til Manitoba, og suður til Pennsylvaníu, með nokkrum smærri aðskildum útbreiðslusvæðum í Appalasíufjöllum í Virginía og Vestur-Virginíu, sem og smá svæðum nyrst í New Jersey og norður Illinois.

Reyðarfura er héraðstré Minnesota.

## Vistfræði
Hún þolir illa skugga, en er vindþolin. Hún þrífst best í vel drenuðum jarðvegi. Hún nær háum aldri, en hámarkið er um 500 ár. Viðurinn er verðmætur í skógrækt á útbreiðslusvæðinu.


File:Pinus resinosa1.jpg|Gamalt tré í Itasca State Park, Minnesóta
File:PinusFlower.jpg|alt=Pollen cones|Karlblóm að vori
File:Pinus resinosa cone.jpg|Köngull


## Tilvísanir

## Ytri tenglar
*Interactive Distribution Map of Red Pine